กองทุนการออมแห่งชาติ เปิดดาวน์โหลดใบแจ้งยอดเงินสมาชิกแบบออนไลน์ประจำปี ช่องทางแอปพลิเคชัน กอช. และเว็บไซต์ กอช.
กองทุนการออมแห่งชาติ เปิดดาวน์โหลดใบแจ้งยอดเงินสมาชิกแบบออนไลน์ประจำปี ช่องทางแอปพลิเคชัน กอช. และเว็บไซต์ กอช. นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เปิดดาวน์โหลดใบแจ้งยอดเงินสมาชิกแบบออนไลน์ (Statement) ประจำปี 2562 เพื่ออำนวยความสะดวกให้แก่สมาชิก กอช. โดยสามารถเลือกโหลดได้ 2 ช่องทางออนไลน์ง่ายๆ ด้วยตัวเอง ผ่านแอปพลิเคชัน "กอช." และ เว็บไซต์ กอช. โดยเข้าไปที่เมนู E-statement ที่หน้าหลัก จากนั้นกรอกข้อมูลหมายเลขบัตรประจำตัวประชาชน 13 หลัก กรอกรหัสผ่าน กดเข้าสู่ระบบ เลือกเมนู E-statement เลือกดูใบแจ้งยอดสมาชิกแบบออนไลน์ กดปุ่ม "ดู"ใบแจ้งยอดเงินสมาชิก แล้วกดดาวน์โหลดได้ทันทีใบแจ้งยอดเงินสมาชิกใช้เป็นเอกสารประกอบการยื่นขอลดหย่อนภาษีเงินได้บุคคลธรรมดา ภ.ง.ด.90 หรือ ภ.ง.ด.91 ซึ่งสมาชิก กอช. สามารถขอยกเว้นภาษีเงินได้บุคคลธรรมดาตามที่สมาชิกส่งเงินออมสะสมเข้า กอช. ได้เต็มจำนวน สูงสุดไม่เกิน 13,200 บาท หากสมาชิกต้องการข้อมูลเพิ่มเติมสามารถติดต่อสอบถามได้ที่ กอช. สายด่วนเงินออม โทร. 02-049-9000 ในวันและเวลาทำการ ตั้งแต่วันจันทร์-วันศุกร์ เวลา 08.30 น.- 17.30 น.